سنڌي ظفر

خاندان 
سندس والد جو نالو منظور حسين لغاري ۽ ڏاڏي جو ميوو خان لغاري هو، جيڪو مورو ويجھو ڳوٺ بجراڻي لغاري جو پھريو استاد ٿي گذريوسنڌ سلامت | منظور حسين لغاري

 ننڍپڻ ۽ تعليم  
هن 15 مئي 1969ع تي مورو ويجھو ڳوٺ بجراڻي لغاري ۾ جنم ورتو. پرائمري تعليم گورنمينٽ پرائمري اسڪول شادي خان ڍلو مورو، مئٽرڪ گورنمينٽ ھاءِ اسڪول مورو ۽ انٽرميڊيئٽ 1988ع ۾ گورنمينٽ مھراڻ ڊگري ڪاليج مورو مان حاصل ڪئي، پاڻ سنڌ زرعي يونيورسٽي ٽنڊوڄام مان 1997ع ۾ پلانٽ بريڊنگ اينڊ جينيٽڪس ۾ ايم ايس سي ڪيائين. 

 سنڌي ادب 
سنڌي ادب جي واڌاري ۽ ترقيءَ جي حوالي سان منفرد ڪم ڪيو. ھُن لکڻ جي شروعات 1995ع کان ڪئي، سندس پھرين ڪھاڻي ”حر ۾ سپون جيئن“ عبرت مئگزين ۾ ڇپي. ان کان پوءِ سندس 19 ڪھاڻين تي مشتمل ڪتابي مجموعو ”ڀونءِ مان نڪتل ماڻھو“ آگسٽ 2000ع ۾ سنڌي ساھت گھر طرفان ڇپيو.ڀونءِ مان نڪتل ماڻھو (ڪھاڻيون)ڀونءِ مان نڪتل ماڻھو (ڪھاڻيون) ڪتاب

 ڪتابن جا ترجما 

سندس سائنس جي ترجمي تي مشتمل هيٺيان پنج ڪتاب ڇپجي پڌرا ٿيا آهن.ظفر جا پنج ترجمو ٿيل ڪتاب

 سقراط ـــ ڪورا ميسن، سيپٽمبر 2004ع
 سگمنڊ فرائيڊ تورا ڪنيہ قاضي، مارچ 2005ع
 جديد سائنس (حال ۽ مستقبل) ـــ آئزڪ اسيموف، جون 2005ع
 سائنس ۽ سماج ـــ ڊاڪٽر سريو پرشاد گپتا، سيپٽمبر 2005
 يادگار شخصيتون ـــ جواھر لال نھرو، جنوري 2006

 ذاتي زندگي 

ظفر جي شادي 22 فيبروري 1993ع ۾ ايس ناز سنڌو سان ٿي. جنهن مان کيس ٻہ نياڻيون ڪائتاب ۽ خوشي ڄايون. پاڻ 10 آڪٽوبر 1998ع ۾ ”اپالو چلڊرين“ نالي اسڪول کوليائين. اُن دور ۾ پرائيويٽ اسڪولن جو رجحان گھٽ ھجڻ باوجود محدود فيس رکيائين ۽ ڪجهه ٻارن کي مفت پڻ داخلا ڏنائين ـ

 وفات 

ڪجهه وقت کان طبيعت ناساز رھي، 05 ڊسمبر 2021ع تي طبيعت گھڻي خراب ٿيڻ سبب لمس اسپتال ڄامشورو ايڊمٽ ڪيو ويو، جتي ٻئي ڏينھن ڪورونا جو نتيجو ھاڪاري اچڻ کان پوءِ 08 ڊسمبر 2021ع تي ھميشہ لاءِ ڀونءِ ڇڏي ويو.روزاني ڪاوش ڪراچي اخبار ۾ وڇوڙي جي خبر

 حوالا 

زمرو:سنڌي ادب
زمرو:سنڌي شاعر
زمرو:سنڌ جا جديد شاعر
زمرو:ويهين صدي جا شاعر
زمرو:شڪارپور ضلعي جا ماڻھو
زمرو:1923ع جون پيدائشون
زمرو:1997ع جون فوتگيون